Paint Your Wagon (film)
Paint Your Wagon () je američki vestern filmski mjuzikl snimljen 1969. godine u režiji Joshue Logana, poznat kao jedan od najvećih hollywoodskih komercijalnih promašaja svog vremena.

Predstavlja adaptaciju istoimenog brodvejskog hita Alana Jay Lernera i Fredericka Loewea, pri čemu je André Previn, a scenarist Paddy Chayefsky značajno promijenio radnju i likove u odnosu na predložak. Radnja se događa u Kaliforniji za vrijeme zlatne groznice početkom 1850-ih, a protagonisti, koje tumače Lee Marvin i Clint Eastwood, su stari kopač zlata i njegov mlađi kolega čije će partnerstvo na kušnju staviti mlada žena (čiji lik tumači Jean Seberg) koju su kupili od mormona.

Studio Paramount Pictures je u produkciju Paint Your Wagon uložio između 17 i 20 miliona dolara, a što je za tadašnje doba predstavljalo basnoslovnu svotu. Produkciju su obilježili stalna odgađanja, ali i Marvinova sklonost opijanju, koja mu je, sa jedne strane, pomagala da što uvjerljivije tumači svoj lik, ali isto tako dovela do stalnih ponavljanja snimanja pojedine scene. Kada se film konačno našao u kino-dvoranama, imao je solidnu gledanost, ali ona jednostavno nije bila dovoljna da pokrije astronomske troškove produkcije. Film je daleko gore prošao kod kritičara, pri čemu se posebno isticao angažman Marvina i Eastwooda, odnosno njihov nedostatak pjevačkog talenta, koji je izložen nemilosrdnoj poruzi. Usprkos toga, pjesma Wand'rin' Star u izvođenju Marvina je postala hit. Eastwood je, pak, kasnije navodio da su ga upravo iskustva na setu Paint Your Wagon potakla da se sam počne baviti režijom. Neuspjeh Paint Your Wagon su kasniji historičari, zajedno sa neuspjehom isto tako spektakularnog filmskog mjuzikla Hello, Dolly! često navodili kao simbol propasti tzv. klasičnog Hollywooda u sudaru sa mlađom publikom.

Uloge 
 Lee Marvin ... Ben Rumson
 Clint Eastwood ... Sylvester Newel/Pardner
 Jean Seberg ... Elizabeth
 Harve Presnell ... Rotten Luck Willie
 Ray Walston ... Mad Jack Duncan
 Alan Dexter ... Pastor
 Tom Ligon ... Horton Fenty
 Robert Easton ... Atwell
 H.B. Haggerty ... Steve Bull
 Eddie Little Sky ... Indijanac
 Roy Jenson ... Hennessey

Izvori

Vanjske veze 
 
 
 
 

Američki filmovi
Filmski mjuzikli
Filmske komedije
Vestern-filmovi
Romantične komedije
Authority control 2